‘चलो औं दिक्खी औंना। बिस्सो नैं सब्जी तौले-तौले चुक्की, कुतै उयै नेईं आला मारी दस्सी देऐ। ओहदी मलाटी इआँ गै रेहई जा। बिस्सो राशना दी हट्‌टी पर बड़ेआ ते जंदे गै पुच्छेआ-‘तुसैं राशन पुआना केह, हट्‌टी आला ताश खेड्डै करदा चगान।’ उस जनानी नैं फिरकी दिक्खेआ ते बोली ‘उस्सी गै बल्गै करनी आँ। दिखदे-दिखदे बिस्सो उसगी पन्छानी गेआ, ओ कांता गै ही। कांता बी उस्सी पन्छानी गेई जे ओ बिस्सो ऐ पर बीहैं बरैं बाद दिक्खनै पर किछ शरमाई जन गेई। ओहदे मुहाँ दा रंग किछ-किछ सुहआ जन होई गेआ, दौं घड़िआं ओ जजुत्त बनी दी रेहई, मुहाँ किछ नेईं बोलन होआ, फ्ही मना दी ध्रुक-ध्रुकी पर काबू पाइऐ बोली ‘अज्ज मेला किहआँ होआ, तुसैं अप्पूं कीता जा स्हैवन होई गेआ ऐ।’